b'\n_START_ARTICLE_\nAmenemhet I.\n_START_SECTION_\nZgodnja vladavina\n_START_PARAGRAPH_\nNekaj dokazov, med njimi zapisi lokalnega guvernerja Hehrija, ka\xc5\xbee, da je bila Amenemhetova zgodnja vladavina obremenjena s politi\xc4\x8dnimi pretresi. V tem \xc4\x8dasu je bilo nekaj pomorskih bitk, v katerih je sodeloval Amenemhetov dru\xc5\xbeabnik Hnumhotep I. in pripomogel k njegovi zmagi. Hnumhotep je bil kasneje imenovan za guvernerja v Beni Hasanu in ustanovil svojo dinastijo guvernerjev. Njegov vnuk je bil veliki vezir Hnumhotep III._NEWLINE_Hehrijevi napisi omenjajo tudi vojne pohode proti Azijcem  v Nubijo.\n_START_SECTION_\nIme\n_START_PARAGRAPH_\nAmenemhet I. je povezan z enim od samo dveh sebajtov \xe2\x80\x93 eti\xc4\x8dnih u\xc4\x8denj, pripisanih egip\xc4\x8danskim monarhom. Njegov naslov je Amenemhetova navodila. Domneva se, da je Navodila na njegov ukaz napisal eden od njegovih pisarjev._NEWLINE_Amenemhetovo Horovo ime Vehemmesu, ki pomeni renesanso ali ponovno rojstvo, je aluzija na obdobje Starega kraljestva, katerega kulturne ikone, na primer piramidne grobnice in umetni\xc5\xa1ke motive, je posnemala Dvanajsta dinastija po koncu drugega vmesnega obdobja Egipta. V tem obdobju se je promoviral tudi kult vladarja, kar dokazuje stalno vra\xc4\x8danje k bolj centralizirani oblasti.\n_START_SECTION_\nDvor\n_START_PARAGRAPH_\nAmenemhet I. je imel na za\xc4\x8detku vladavine vezirja Ipija, na koncu pa Intefikerja. Imel je tudi dva zakladnika - Ipijevega soimenjaka Ipija in Rehuerdjersena in dva znana visoka upravnika \xe2\x80\x93 Meketereja in Sobeknahta.\n_START_SECTION_\nUmor\n_START_PARAGRAPH_\nAmemenheta I. so umorili njegovi telesni stra\xc5\xbearji v \xc4\x8dasu, ko je bil njegov sin in sovladar Senusret I. na pohodu v Libiji. Enak opis umora je tudi v zgodbi Egip\xc4\x8dan Sinuhe.\n_START_SECTION_\nNasledstvo\n_START_PARAGRAPH_\nZa Amenemheta I. se domneva, da je bil prvi egip\xc4\x8danski vladar, ki je imel sovladarja (sina Senusreta I.). Na dvojno datirani steli iz Abidosa, razstavljeni v Kairskem muzeju  (CG 20516), sta datirani 30. leto vladanja Amenemheta I. in 10. leto vladanja  Senusreta I. To pomeni, da sta skupaj vladala pribli\xc5\xbeno 20 let.'